בשנת 1894, במהלך אחד מהניסיונות שערכו עם חיטה, הם שכחו גרעיני חיטה מבושלים מושרים וגילו אחר זמן מה שהם איבדו את הטעם, אך מכיוון שחסכו מאוד בהוצאות החליטו לא לזרוק אותם, וניסו לסחוט אותם במכבש ולאפות את הפתיתים שיצאו. להפתעתם הפתיתים האפויים יצאו טעימים למדי ואף עוררו התלהבות בקרב לקוחות בית ההבראה, שאהבו לאכול אותם בתוספת חלב. באותה שנה האחים רשמו פטנט על הפתיתים האפויים תחת השם "גראנוז" (Granose).
האחים ערכו ניסיונות נוספים עם דגנים שונים ומצאו שהפתיתים המוצלחים ביותר יוצאים מתירס. לאור הצלחת הפתיתים, ויל קית', שהיה מנהל בית ההבראה, שכנע את אחיו להקים עסק לייצור ושיווק המוני של המזון החדש. תחילה נקרא המפעל "חברת פתיתי התירס האפויים של באטל קריק", והמוצר הראשון של החברה נקרא "פתיתי תירס קלויים" - "Toasted Corn Flakes". למרות ההצלחה סירב ג'ון הארווי בתוקף להוסיף סוכר לפתיתים, ועל רקע זה רב עם אחיו ועזב את העסק. כאשר בבאטל קריק הוקמו עוד כמה מפעלים לקורנפלקס, ויל קית' שינה את שם החברה ל"קלוג'ס" (Kellogg's) והבליט על האריזה את חתימתו, שהפכה לסמל החברה. אחד המפעלים המתחרים שהפך בכל זאת ליצרן גדול של קורנפלקס ושרד עד היום הוא "פוסט", שהוקם על ידי צ'ארלס ויליאם פוסט, שהיה אחד המטופלים בבית ההבראה.
כיום, נמכר ומשווק הקורנפלקס בשלל טעמים וצבעים על ידי חברות שונות.
הברכה על קורנפלקס.
לדעת הגרש"ז אוירבך הרב בן ציון אבא שאול והרב משה פינשטיין מברכים על קורנפלקס העשוי מקמח תירס שהכל נהיה בדברו כיון שהתירס התרסק לגמרי, ועל קורנפלקס העשוי מפתיתי תירס מברכים בורא פרי האדמה. לעומתם, לדעת הרב מרדכי אליהו על כל סוג של קורנפלקס מברכים שהכל נהיה בדברו
מכבי תל אביב (כדורעף)
מכבי תל אביב היא קבוצת כדורעף ישראלית מהעיר תל אביב, המתמודדת בליגת העל בכדורעף. הקבוצה נמנית עם מועדוני הכדורעף המובילים, הגדולים והוותיקים בישראל. הקבוצה שייכת לאגודת מכבי תל אביב. הקבוצה מארחת את משחקי הבית שלה באולם הדר יוסף שבתל אביב. ספונסר הקבוצה הראשי הוא יעדים לוגיסטיים בע"מ, חברה לשילוח בינלאומי. הקבוצה אלופת המדינה המכהנת (2021/2022).
היסטוריה.
הקמה והשנים המוקדמות.
מחלקת הכדורעף של מכבי תל אביב הוקמה בשנת 1972 על ידי יצחק (איז'ו) המאירי. הקבוצה העפילה 3 ליגות ברצף עד להגעתה לליגה הבכירה. בשנת 1976 חלה תפנית בכדורעף הישראלי כאשר מכבי תל אביב הייתה לקבוצה העירונית הראשונה שזוכה בתואר האליפות לאחר שקבוצות הקיבוצים שלטו בליגה. בשנת 1982 זכתה בתואר האליפות השני. בתום עונת 1984/1985 ירדה הקבוצה לליגה השנייה והעפילה בחזרה לאחר עונה אחת. בתום עונת 1986/1987 ירדה הקבוצה לליגה השנייה במחזור האחרון ובעונה שלאחר מכן העפילה בחזרה לליגה הבכירה. בעונת 1988/1989 הגיעה הקבוצה לגמר גביע המדינה והפסידה להפועל בת ים 3-1. שנות ה-90 היו שנות הצלחה למועדון בכך שהצליח לזכות בחמישה תארים, בשנים 1990 ו-1991 הצליחה הקבוצה לזכות בתואר האליפות שנתיים ברצף. בשנת 1993 זכתה מכבי תל אביב לראשונה בגביע המדינה, תואר שהצליחה להשיג גם ב-1998. בשנת 1997 זכתה הקבוצה בתואר האליפות פעם נוספת החמישית במספר.
תקופת שרגא שמש.
בעונת 02/03 התמנה שרגא שמש ליו"ר הקבוצה, וביחד עם קפטן מכבי בעבר, זהר בר נצר, שהתמנה לתפקיד מאמן הקבוצה, הניחו השניים את היסודות שהובילו את מכבי לזכייה בחמישה דאבלים רצופים.
מאז עונת 2006 מכבי סיימה את עונה אלופת הליגה או סגנית למעט בעונות 2016,2019,2020 מה שביסס אותה כאחת משתי הקבוצות החזקות בישראל לצד הפועל מטה אשר.
בשנת 2006 העפילה מכבי תל אביב לסדרת גמר ליגת העל בכדורעף ("הגמרעף") נגד עירוני קריית אתא, אך הפסידה 1-3.
בשנת 2007 הפסידה הקבוצה בגמר גביע המדינה בכדורעף למכבי מוסינזון הוד השרון 2-3, לאחר שהייתה בשוויון 15-15 במערכה המכרעת, וכמו כן הפסידה לקבוצה זו בגמרעף 2-3, בסדרה שעוררה עניין שיא בתקשורת לענף ומילאה אולמות במשחקים שנערכו הן בתל אביב והן בהוד השרון.
בשנת 2008 זכתה מכבי תל אביב בגביע המדינה שהיה לתואר הראשון בו זכתה הקבוצה משנת 1998. הקבוצה העפילה לגמר הגביע אחרי ניצחון 3-0 על הפועל כפר סבא בחצי הגמר. במשחק הגמר התמודדה מול מכבי מוסינזון הוד השרון וניצחה 3-0. גם בסדרת הגמרעף נפגשה מכבי עם מכבי מוסינזון הוד השרון. הוד השרון הובילו 2-0 בסדרת הטוב מ-5 משחקים אבל מכבי השלימה מהפך וזכתה בדאבל היסטורי.
בשנת 2009 עלתה מכבי לגמר הגביע אחרי ניצחון על הפועל כפר סבא 3-0 בחצי הגמר, ולאחר מכן זכתה בגביעה הרביעי לאחר שניצחה 3-2 את הפועל מטה אשר בגמר. בליגה עלתה מכבי לסדרת הגמרעף אחרי שניצחה בסדרת חצי הגמר את הפועל מטה אשר 3-0. בגמר שיחקה נגד מכבי מוסינזון הוד השרון, ניצחה 3-0 וזכתה בדאבל שני ברציפות.
בשנת 2010 זכתה הקבוצה בדאבל שלישי ברציפות לאחר שגברה בגמר הגביע ובסדרת הגמרעף על הפועל מטה אשר. את העונה סיימה מכבי עם מאזן של 32 ניצחונות וללא הפסד.
בשנת 2011 זכתה הקבוצה בדאבל, עונה רביעית ברציפות. הקבוצה זכתה בגביע המדינה לאחר שגברה בגמר 3-2 על הפועל מטה אשר, ובסדרת הגמר-עף השלימה ניצחון 3-1 על מוסינזון הוד השרון וזכתה באליפות.
בשנת 2012 זכתה הקבוצה בדאבל חמישי ברציפות. הקבוצה זכתה באליפות, אחרי ניצחון 3-1 בסדרת הגמר על הפועל מטה אשר. בגמר הגביע ניצחה הקבוצה את הפועל כפר סבא 3-0.
בעונת 2012/13, לאחר 5 זכיות רצופות בדאבל, איבדה מכבי תל אביב את שני התארים להפועל מטה אשר עכו. בליגה הפסידה מכבי 3-0 למטה אשר בסדרת הגמרעף ובגביע הודחה על ידם בחצי הגמר.
בעונת 2013/14 איבדה מכבי תל אביב את שני התארים (גביע, אליפות המדינה) להפועל מטה אשר עכו וסיימה במקום השני.
לאחר תקופת שרגא שמש.
החל מעונת 2015/16 שרגא שמש חדל מלהיות יו"ר הקבוצה. באותה עונה נכנס לקבוצה ספונסר חדש, יעדים לוגיסטיים. בעונה זו ועם תקציב נמוך יחסית הקבוצה סיימה במקום השלישי והודחה בחצי גמר הפלייאוף וחצי גמר גביע המדינה, בשניהם מול הפועל כפר סבא.
בעונת 2016/17 הפסידה בגמר גביע המדינה להפועל מטה אשר. בסוף העונה חזרה מכבי תל אביב לזכות באליפות המדינה, אחרי ניצחון 3-1 בסדרת הגמר על מכבי הוד השרון.
עונת 2017/18 החלה בהשתתפות והדחה ממוקדמות ליגת האלופות. אסף ליבר מונה ליו"ר הקבוצה, שסיימה את העונה במקום השלישי העפילה פעם שנייה ברציפות לגמר גביע המדינה ולגמר פלייאוף אליפות אך הפסידה בשני המקרים להפועל מטה אשר וסיימה כסגנית אלופה וכסגנית מחזיקת הגביע.
עונת 2018/19 החלה בצורה מגומגמת ולאחר 2 מחזורים מונה למאמן הקבוצה אריה זלינגר. לקראת עונת 2019/2020 לקבוצה חזר גיא בן-גל.
בעונת 2020/2021 זכתה הקבוצה בדאבל כשניצחה את הפועל כפר סבא בגמר גביע המדינה ואת מטה אשר בסדרת גמר הליגה.
בעונת 2021/2022 עשתה מכבי עונה כמעט מושלמת כאשר סיימה את העונה סדירה במאזן מושלם 0:21 וזכתה באליפות שנייה ברציפות אחרי שניצחה בסדרת הגמר 1:3 את הפועל מטה אשר ולראשונה מאז 2012 מכבי שומרת על התואר רק בגביע מכבי מעדה כאשר הודחה על ידי מטה אשר אחרי דרמה גדולה ברבע הגמר בתוצאה 2:3.
מפעלים אירופיים.
בעונת 2008/2009 נרשמה הקבוצה ל"גביע האתגר" האירופי (הטורניר השלישי בחשיבותו באירופה). בסיבוב הראשון הוגרלה מכבי תל אביב לשני משחקים מול ברטיסלבה (סלובקיה) שפרשה מהמפעל עקב סכסוך. כתוצאה מהפרישה מכבי תל אביב עברה לסיבוב השני ועלתה להתמודד מול סיסלי טרוויזו האיטלקית בשני המשחקים (באיטליה ואז בהדר יוסף) ניצחה סיסלי טרוויזו 3-1.
בעונת 2009/2010 הודחה הקבוצה מ"גביע האתגר" על ידי זיראט אנקרה הטורקיה בסיבוב השני.
בעונת 2010/2011 הודחה הקבוצה בסיבוב הראשון של גביע CEV (הטורניר השני בחשיבותו באירופה) על ידי זיראט אנקרה הטורקיה ועברה לשחק בגביע האתגר שם הצליחה הקבוצה להגיע עד שמינית הגמר שבו הפסידה למצ'רטה האיטלקית.
בעונת 2011/2012 הודחה הקבוצה בסיבוב הראשון של גביע CEV על ידי לאמייה היוונית ועברה לשחק בגביע האתגר שם הגיעה עד לרבע הגמר.
בעונת 2016/2017 הודחה הקבוצה מ"גביע האתגר" על ידי גלאטסראיי בשלב רבע הגמר.
הישגים ותארים.
ליגת העל
גביע המדינה
סגל השחקנים.
נכון ל עונת 2021/2022
מחלקת הנוער.
מחלקת הנוער של מכבי תל אביב כדורעף, אשר חודשה בשנת 2015 על ידי נעם אלבז, מונה כ-200 שחקנים.
למחלקה שלוש קבוצות בליגת העל וקבוצות נוספות רבות:
מכבי תל אביב (כדורעף נשים).
מחלקת הנשים של המועדון הוקמה בשנת 1972 ושיחקה בעבר בליגה הבכירה. בעונת 1974/1975 הגיעה הקבוצה עד לגמר גביע המדינה אך נוצחה 3-0 על ידי בנות הפועל נעמן. למועדון שתי קבוצות נשים בליגה הארצית כאשר המטרה היא להעפיל לליגת העל גם בקטגוריית הנשים, ומנוהלת על ידי מנהל מחלקת הנוער נעם אלבז.
ציאנוקובלמין
ציאנוקובלמין (Cyanocobalamin) הוא אחד מתוך סדרה של תרכובות המכונות ויטמין B12.
ציאנוקובלמין מופיע בתכשירי ויטמין B12 הניתנים בזריקה לשריר, בבליעה או מתחת ללשון.
המבנה המולקולארי של ויטמין B12 מפורט בתרשים. במרכזו - יון קובלט (Co), המקושר לחמישה אטומים של חנקן (N).
בציאנוקולבלמין, לקשר השישי של הקובלט (מסומן בתרשים באמצעות האות R) קשור יון של ציאניד (CN).
קישורים חיצוניים.
קובלמין
הידרוקסיקובלמין
הידרוקסיקובלמין (hydroxocobalamin) הוא אחד מתוך סדרה של תרכובות המכונות ויטמין B12.
זוהי צורה סינתטית המשמשת כתרופה. הידרוקסיקובלמין משמש כתחליף יעיל לציאנוקובלמין (הצורה הטבעית של ויטמין B12), וכן כתרופה נגד הרעלת ציאניד.